# 5 พยัคฆ์พิทักษ์ซุนยัดเซ็น
5 พยัคฆ์พิทักษ์ซุนยัดเซ็น (อักษรจีนตัวย่อ: 十月围城; อักษรจีนตัวเต็ม: 十月圍城; พินอิน: Shí Yuè Wéi Chéng) นำแสดงโดย เจิ้น จื่อตัน, เหริน ต๋าหัว, เหลียง เจียฮุย, หวัง เสวี่ยฉี, หลี หยูชุน, เซี่ย ถิงเฟิง, เจิง จื้อเหว่ย์, ฟ่าน ปิงปิง, หู จวิน, หวัง ปั๋วเจี๋ย ร่วมด้วย หลีหมิง และจาง เสวียโหย่ว กำกับการแสดงโดย เท็ดดี้ เฉิน

 เรื่องย่อ 
ในปีคริสต์ศักราช 1905 ซุนเหวิน (ชื่อตัวโดยกำเนิดของซุน ยัตเซ็น) ตั้งใจที่จะไปฮ่องกง (ฮ่องกงในอาณานิคมของอังกฤษ) เพื่อหารือแผนการกับสมาชิกถงเหมิงฮุ่ย (สมาพันธ์ความร่วมมือเพื่อการปฏิวัติประชาธิปไตยของซุนยัตเซ็น) ในการโค่นล้มราชวงศ์ชิง ซึ่งจีนภายใต้ราชวงศ์ชิงนั้นกำลังอยู่ในภาวะของความฉ้อฉลและโกลาหลไปทั่วหัวระแหง พระนางซูสีไทเฮาทราบเรื่อง จึงส่งกลุ่มมือสังหารที่นำโดยเหยียนเสี้ยวกว๋อเพื่อไปฆ่าซุนเหวินเสีย

นักปฏิวัติเฉินเส้าไป๋มาถึงฮ่องกงก่อนซุนเหวินไม่กี่วัน เพื่อพบกับนักธุรกิจหลี่อวี้ถัง ผู้ซึ่งให้ความช่วยเหลือทางการเงินสำหรับการปฏิวัติ เมื่อวันที่ซุนเหวินจะมาเยือนใกล้เข้ามา ความโกลาหลก็เริ่มเกิดในฮ่องกง พวกคนรู้จักของเฉินเส้าไป๋ถูกฆาตกรรม และเฉินเส้าไป๋เองก็ถูกลักพาตัวในการปฏิบัติการจู่โจมของกลุ่มมือสังหาร

หลังจากสำนักพิมพ์ของเฉินเส้าไป๋ถูกปิดโดยเจ้าหน้าที่อังกฤษ เนื่องจากอังกฤษไม่ต้องการแทรกแซงสถานการณ์ทางการเมืองภายในของจีน หลี่อวี้ถังจึงตัดสินใจประกาศการให้ความสนับสนุนคณะปฏิวัติอย่างเป็นทางการ และเพื่อให้ซุนเหวินได้หารือและออกจากฮ่องกงได้อย่างปลอดภัย หลี่อวี้ถังได้จัดตั้งกลุ่มชายฉกรรจ์ให้ไปเป็นองครักษ์ให้ซุนเหวินเมื่อเขามาถึง ประกอบไปด้วย คนลากรถ พ่อค้าเร่ และขอทาน หลี่ฉงกวงผู้เป็นลูกชายของหลี่อวี้ถังได้รับเลือกให้ปลอมตัวเป็นซุนเหวินเพื่อเบี่ยงเบนความสนใจของพวกมือสังหาร

 ตัวละคร 
 นักแสดง  รับบท  บทบาท เจิ้น จื่อตัน  เสิ่นถุงหยาง  อดีตนายตำรวจผู้ติดการพนันได้รับการว่าจ้างจากนักฆ่าแห่งราชสำนักให้ติดตามกลุ่มนักปฏิวัติก่อนที่จะกลับใจมาให้การช่วยเหลือในที่สุด หวัง เสวี่ยฉี  หลี่อวี้ถังหรือ คุณชายหลี่  คหบดีผู้มั่งคั่งที่สุดของฮ่องกงเป็นผู้ออกทุนให้กับคณะปฏิวัติโดยที่พยายามไม่เอาตัวเองและบุตรชายไปเกี่ยวข้อง เหลียง เจียฮุย  เฉินเส้าไป๋  อาจารย์ผู้นำการปฏิวัติในจีน เป็นเพื่อนเก่ากับหลี่อวี้ถัง เซี่ย ถิงเฟิง  อาซื่อ  เด็กลากรถของหลี่อวี้ถัง มีนิสัยซื่อสัตย์พร้อมจะตายเพื่อหลี่อวี้ถังและหลี่ฉงกวงได้เสมอ หลี หยูชุน  ฟางหง  บุตรสาวอายุ 16 ของนายพลฟาง ปรารถนาที่จะล้างแค้นให้แก่บิดา เหริน ต๋าหัว  นายพลฟาง  บิดาของฟางหง อดีตผู้นำกองกำลังในศึกพันธมิตรแปดชาติหลบหนีมาซ่อนตัวเป็นหัวหน้าคณะงิ้วที่ฮ่องกงถูกฆ่าตายโดยนักฆ่าจากราชสำนักพร้อมลูกน้องทั้งหมด หวัง ปั๋วเจี๋ย  หลี่ฉงกวงหรือ ฉงกวง  เด็กหนุ่มอายุ 17 บุตรชายเพียงคนเดียวของหลี่อวี้ถังเป็นลูกศิษย์ของเฉินเส้าไป๋ สอบเข้ามหาวิทยาลัยคอร์แนลได้ต้องการจะมีส่วนร่วมในการปฏิวัติ แม้บิดาจะพยายามห้ามก็ตามท้ายที่สุดได้เป็นตัวปลอมแทนซุน ยัดเซ็น เจิง จื้อเหว่ย์  ซื่อมี่ฟู่  หัวหน้านายตำรวจแห่งฮ่องกง รับใช้เจ้าอาณานิคมอังกฤษเป็นเพื่อนเก่ากับหลี่อวี้ถัง ฟ่าน ปิงปิง  คุณนายหลี่  ภรรยาคนที่ 4 ของหลี่อวี้ถัง เป็นอดีตภรรยาของเสิ่นถุงหยางมีลูกสาวกับเสิ่นถุงหยาง 1 คนแต่ไม่บอกให้รู้ ที่ต้องเลิกกับเสิ่นถุงหยางเพราะติดการพนัน เม็ง บาเตีย  หวังฟู่หมิงหรือ เต้าหู้เหม็น  พ่อค้าเต้าหู้เหม็น รูปร่างใหญ่โต เป็นอดีตพระวัดเส้าหลิน หู จวิน  เหยินเซิ่นหัว  หัวหน้ามือสังหารจากราชสำนัก เป็นอดีตลูกศิษย์ของเฉินเส้าไป๋รับใช้ราชสำนักชิงอย่างเต็มที่ หลีหมิง  หลิวยู่ไป๋หรือ คุณชายหลิว  อดีตคุณชายผู้มั่งคั่ง มีความหลังที่ขมขื่นเพราะไปรักกับคนรักของบิดาปัจจุบันเป็นขอทานซ่อมซ่อข้างถนน จาง เสวียโหย่ว  หยางซุนหยู  อาจารย์ผู้นำการปฏิวัติคนหนึ่ง ถูกลอบสังหารในช่วงต้นของเรื่อง

 เบื้องหลังและความสำเร็จ 
Bodyguards and Assassins เป็นภาพยนตร์ฟอร์มใหญ่ ที่ใช้ทุนสร้างสูงถึง 800 ล้านบาท กำกับการแสดงโดย เท็ดดี้ เฉิน อำนวยการแสดงโดย ปีเตอร์ ชาน และ หวง เจียนซิน มีนักแสดงชื่อดังร่วมแสดงด้วยมากมาย พร้อมด้วยนักแสดงรับเชิญที่ปรากฏบทบาทอย่างสั้น ๆ เช่น หลี่หมิง หรือ จาง เซี๊ยะโหย่ว โดยมีเนื้อหาเป็นประวัติศาสตร์ช่วงหนึ่งของจีนก่อนการปฏิวัติซินไฮ่ โดย ดร.ซุน ยัดเซ็น หรือชื่อตัวดั้งเดิมว่า ซุนเหวิน โดยเป็นการร่วมสร้างกันระหว่างจีนและฮ่องกง

ภาพยนตร์ออกฉายที่ฮ่องกงเมื่อวันที่ 18 ธันวาคม ค.ศ. 2009 เมื่อเข้าฉายแล้วได้รับเสียงวิจารณ์ไปในทางที่ชื่นชม โดยได้รับคะแนนไป 6.9 ดาวจากทั้งหมด 10 ดาวจากIMDb ขณะที่สยามโซนดอตคอมให้ไปถึง 8.23 จากเต็ม 10 ด้วยกัน

ภาพยนตร์ประสบความสำเร็จอย่างมาก ในการเข้าฉายในช่วงเทศกาลปีใหม่ที่จีนและฮ่องกง โดยครองแชมป์ทำเงินสูงสุดที่จีนกว่า 200 ล้านหยวน5 พยัคฆ์พิทักษ์ซุนยัดเซ็น ครองแชมป์รายได้ช่วงปีใหม่ ในส่วนของรางวัลได้รับรางวัลภาพยนตร์ยอดเยี่ยมของฮ่องกง ครั้งที่ 29 ต่อจาก Ip Man และได้รับรางวัลอื่น ๆ อีก 8 รางวัล จากการเข้าชิงถึง 18 รางวัล รวมถึงรางวัลนักแสดงประกอบชายยอดเยี่ยม (เซียะ ถิงฟง) และ ผู้กำกับยอดเยี่ยม

อีกทั้งยังได้รับอีกหลายรางวัลเพิ่มอีกด้วย เช่น รางวัลภาพยนตร์เอเชีย, รางวัลสถาบันนักวิจารณ์ฮ่องกง เป็นต้น